สวัสดีค่ะ ขอแจ้งปัญหาเดือดร้อนเกี่ยวกับกรณี รถจักรยานยนต์ มีการกลับรถบริเวณทางม้าลาย ที่มีป้ายแสดงสัญญาณห้ามกลับรถอย่างชัดเจน 

เหตุนี้ เกิดขึ้นเมื่อวันที่ ๒๘ มีนาคม ๒๕๖๗ เวลาประมาณ ๑๙.๔๒ น. บริเวณทางม้าลาย หน้าธนาคารออมสิน (แยกสะพานควาย) มีรถจักรยานยนต์ มากลับรถบริเวณทางม้าลายดังกล่าว จำนวน ๒ คัน

ดิฉันในฐานะผู้ข้ามถนน ถูกรถจักรยานยนต์ คันหนึ่ง พุ่งเข้ามาหา บริเวณจุดรอข้ามถนน ตรงเกาะกลาง ระหว่างทางม้าลายดังกล่าว 
แต่ยังไม่เกิดอุบัติเหตุ (ยังไม่ได้รับอันตรายแก่กายแต่อย่างใด) 
เนื่องจากกระโดดขึ้นมาข้างบนเกาะกลางถนนได้ทัน หากไม่ทันอาจเกิดอุบัติเหตุหรือได้รับอันตรายแก่กายได้ (ดังคลิปที่แนบ) 

ด้วยเหตุนี้ อยากเรียนแจ้งและสอบถามว่ามีผู้ใดผู้รับผิดชอบกรณีเหตุดังกล่าว 
กรณีนี้จะมีมาตรการป้องกัน หรือ ปราบปราม มิให้เกิดเหตุดังกล่าวซ้ำ ได้หรือไม่ อย่างไรคะ 

เนื่องจากอาจก่อให้เกิดอันตราย หากผู้ประสบเหตุเป็นคนชรา และหลบรถไม่ทันท่วงที 

จึงเรียนมาเพื่อโปรดพิจารณาและดำเนินการ เพื่อประโยชน์และความปลอดภัยของชุมชนในย่านนี้ต่อไปค่ะ 

ขอบพระคุณค่ะ